cyanic-selkie/wikianc huggingface dataset:
วัดสลักเหนือ
อาคารเสนาสนะได้แก่ อุโบสถ สร้างเมื่อ พ.ศ. 2495 เป็นอาคารคอนกรีตเสริมเหล็ก ขนาด 5 ห้อง หลังคาลดหลั่น 2 ชั้น ชานชาลาด้านหน้าและหลังมีช่อฟ้า ใบระกา หางหงส์ ส่วนหน้าหันเป็นปูนปั้นพระพุทธรูปหัวล้อมด้วยปูนปิดทอง ประดับกระจกลายกระหนกก้านขด ศาลาการเปรียญ สร้างเมื่อ พ.ศ. 2536 เป็นอาคารคอนกรีตเสริมเหล็กทรงไทย 2 ชั้น หอสวดมนต์ สร้างเมื่อ พ.ศ. 2496 เป็นอาคารครึ่งตึกครึ่งไม้ กุฏิสงฆ์ เป็นอาคารไม้และอาคารครึ่งตึกครึ่งไม้ ศาลาการเปรียญ สร้างเมื่อ พ.ศ. 2523 เป็นอาคารคอนกรีตเสริมเหล็ก แลละศาลาบำเพ็ญกุศล เป็นอาคารคอนกรีตเสริมเหล็ก ส่วนปูชนียวัตถุสำคัญมีพระประธานประจำอุโบสถ สร้างเมื่อ พ.ศ. 2495
อเล็กซ์ ไวส์
อเล็กซ์ ไวส์ (Alex Wyse; เกิดที่บีชวูด, รัฐโอไฮโอ) เป็นนักแสดงละครเวทีและภาพยนตร์, นักเขียน และโปรดิวเซอร์ชาวอเมริกัน เขามีชื่อเสียงจากการรับบท ไคล์ ในเรื่อง ไอรอนฟิสต์, แสดงเป็น ซอล เฟนเบิร์ก ในเรื่อง เดอะโบลด์แอนด์เดอะบิวติฟูล, และ จอร์จ เซอร์ชนิตซ์ ในการฟื้นฟูเรื่อง สปริงอะเวคเคนนิ่ง] ของโรงละคร[[Deaf West Theatre|เดฟเวสต์บรอดเวย์ในปี ค.ศ. 2015
บ้านสันโดษบุงการ์โน
บ้านสันโดษบุงการ์โน (Rumah Pengasingan Bung Karno; Bung Karno Seclusion House) หมายถึงบ้านสองหลังที่ซูการ์โนเคยอยู่อาศัยตอนพลัดถิ่น ในวันที่ 14 มกราคม ค.ศ. 1934 เขาพลัดถิ่นไปที่เมืองเอินเดอ เกาะโฟลเร็ซ โดยอาศัยที่นี่ระหว่าง ค.ศ. 1934–1938 บ้านที่เอินเดอปัจจุบันเป็นพิพิธภัณฑ์ หลังจากนั้น เขาก็พลัดถิ่นไปที่เมืองเบิงกูลู จังหวัดเบิงกูลู จนถึง ค.ศ. 1942
โซนียา บรากา
โซนียา มารีอา กังปุส บรากา (Sônia Maria Campos Braga; เกิด 8 มิถุนายน พ.ศ. 2493) เป็นนักแสดงหญิงชาวบราซิล เธอเป็นที่รู้จักในโลกที่พูดภาษาอังกฤษจากการได้รับเสนอชื่อเข้าชิงรางวัลลูกโลกทองคำจากเรื่อง คิสออฟเดอะสไปเดอร์วูแมน (2528) และ มูนโอเวอร์แพราดอร์ (2531) นอกจากนี้เธอยังได้รับการเสนอชื่อเข้าชิงรางวัลแบฟตา ใน พ.ศ. 2524 จากเรื่อง โดนาฟลอร์แอนด์เฮอร์ทูฮัสแบนดส์ (ฉายครั้งแรกใน พ.ศ. 2519) สำหรับภาพยนตร์โทรทัศน์เรื่อง เดอะเบิร์นนิงซีซัน ใน พ.ศ. 2537 เธอได้รับการเสนอชื่อเข้าชิงรางวัลเอ็มมีและรางวัลลูกโลกทองคำเป็นครั้งที่สาม ผลงานทางโทรทัศน์และภาพยนตร์เรื่องอื่น ๆ ของเธอ ได้แก่ เดอะคอสบีโชว์ (2529), เซ็กซ์แอนด์เดอะซิตี (2544), อเมริกันแฟมิลี (2545), เอเลียส (2548), อะเควเรียส (2549), บากูเรา (2562) และ ฟาติมา (2563) ใน พ.ศ. 2563 เดอะนิวยอร์กไทมส์ จัดให้เธออยู่ในอันดับที่ 24 ในรายชื่อ 25 นักแสดงที่ยิ่งใหญ่ที่สุดในคริสต์ศตวรรษที่ 21
อ้างอิง
1950
วัดห้วยตะโก (จังหวัดนครปฐม)
วัดห้วยตะโก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านห้วยตะโก ตำบลพะเนียด อำเภอนครชัยศรี จังหวัดนครปฐม
วัดห้วยตะโกเป็นวัดเก่าแก่ ไม่พบประวัติความเป็นมาที่แน่ชัด ข้อมูลของกรมการศาสนาระบุว่าตั้งวัดเมื่อ พ.ศ. 2342 แต่จากหลักฐานทางโบราณวัตถุที่พบในวัดสันนิษฐานกันว่าน่าจะสร้างในสมัยอู่ทอง โดยดูจากลวดลายของใบเสมาหินทรายแดงแกะสลักที่อยู่รอบอุโบสถหลังเก่าของวัด วัดได้รับพระราชทานวิสุงคามสีมาเมื่อวันที่ 11 พฤษภาคม พ.ศ. 2554
หลักฐานที่พบคือพระพุทธรูปปางห้ามสมุทรจำนวน 1 องค์ อยู่ในอิริยาบถประทับยืนบนฐานบัว ลงรักปิดทองทั่วทั้งองค์ จากประวัติกล่าวว่าอัญเชิญมาจากวัดโคกมะขาม (ร้าง) เดิมน่าจะเป็นพระพุทธรูปปางแสดงธรรมในพุทธศิลปะแบบทวารวดี แต่ได้ชำรุดไปและคงเหลือเพียงบางส่วน จึงมีการต่อเติมในภายหลังทั้งพระเศียร พระกร และส่วนฐานพระ ปัจจุบันเป็นที่เคารพสักการะของพุทธศาสนิกชนในนาม หลวงพ่อหิน
พระครูสังฆรักษ์ไพบูลย์ กตปุญฺโญ เจ้าอาวาส มีความคิดอยากที่จะอนุรักษ์ศิลปวัฒนธรรมพื้นบ้านของไทยจึงได้ริเริ่มจัดตั้งพิพิธภัณฑ์พื้นบ้านวัดห้วยตะโกขึ้นมา ท่านยังสนใจศิลปะเขมร จึงมีแนวคิดที่จะผสมผสานรูปแบบศิลปะดังกล่าวเข้ามาไว้ในวัดโดยเฉพาะอุโบสถหลังใหม่ โดยนำแนวคิดมาจากบรรณาลัยของปราสาทหินพนมรุ้ง
ทาโกะ
ทาโกะ (多古町 (Tako-machi)) เป็นเมืองที่ตั้งอยู่ในจังหวัดชิบะ ประเทศญี่ปุ่น ณ วันที่ 1 ธันวาคม 2020 เมืองนี้มีประชากรประมาณ 14,387 คน 6068 ครัวเรือน ความหนาแน่นประชากร 200 คนต่อตารางกิโลเมตร และมีพื้นที่ทั้งหมด 72.68 km2
ภูมิศาสตร์
ทาโกะตั้งอยู่ทางตะวันออกเฉียงเหนือของจังหวัดชิบะ ห่างจากนครชิบะ เมืองเอกของจังหวัด ประมาณ 35 กิโลเมตร และห่างจากใจกลางโตเกียวประมาณ 60 ถึง 70 กิโลเมตร ทิศตะวันตกติดกับท่าอากาศยานนานาชาตินาริตะ ตั้งอยู่บนที่ราบคันโต คั่นกลางระหว่างที่ราบสูงชิโมซะและที่ราบคูจูกกูริ พื้นที่ส่วนใหญ่เป็นที่ราบ มีแม่น้ำคูริยามะไหลผ่านใจกลางเมือง
เทศบาลข้างเคียง
จังหวัดชิบะ
ภูมิอากาศ
ทาโกะมีภูมิอากาศแบบอบอุ่นชื้น (Köppen Cfa) โดยมีฤดูร้อนที่อบอุ่นและฤดูหนาวที่อากาศเย็นสบายและมีหิมะตกเล็กน้อย อุณหภูมิเฉลี่ยต่อปีในทาโกะคือ 14.6 °C ปริมาณน้ำฝนเฉลี่ยต่อปีอยู่ที่ 1500 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ 25.8 °C และต่ำสุดในเดือนมกราคมที่ประมาณ 4.5 °C
สถิติประชากร
จากข้อมูลการสำรวจสำมะโนประชากรของญี่ปุ่น จำนวนประชากรของทาโกะลดลงอย่างช้า ๆ ตลอด 70 ปีที่ผ่านมา
ประวัติศาสตร์
หลังจากการฟื้นฟูเมจิ หมู่บ้านทาโกะก่อตั้งขึ้นเมื่อวันที่ 1 เมษายน 1889 อยู่ภายในอำเภอคาโตริ จังหวัดชิบะ โดยบัญญัติจัดตั้งใหม่ในระบบเทศบาล หมู่บ้านทาโกะได้รับการยกฐานะเป็นเมืองเมื่อวันที่ 29 มิถุนายน 1890 ในวันที่ 1 เมษายน 1951 เมืองทาโกะได้ผนวกเอาหมู่บ้านโทโจที่อยู่ใกล้เคียงเข้ามาเป็นส่วนหนึ่ง และขยายพื้นที่เพิ่มในวันที่ 31 มีนาคม 1954 โดยผนวกเอาหมู่บ้านที่อยู่ใกล้เคียง ได้แก่ หมู่บ้านนากะ คูงะ และโทกิวะ
การปกครอง
ทาโกะมีการปกครองรูปแบบสภา–นายกเทศมนตรี โดยมีนายกเทศมนตรีที่มาจากการเลือกตั้งโดยตรง และมีสภาประเภทสภาเดี่ยวที่มีสมาชิกจำนวน 14 คน เมืองทาโกะ พร้อมทั้งนครคาโตริและเมืองโคซากิ ประกอบกันเป็นเขตเลือกตั้งที่ให้สมาชิกสภาจังหวัดชิบะจำนวน 2 คน ในแง่ของการเมืองระดับชาติ เมืองนี้เป็นส่วนหนึ่งของเขตเลือกตั้งที่ 10 ของจังหวัดชิบะในการเลือกตั้งสภาผู้แทนราษฎรแห่งรัฐสภาญี่ปุ่น
เศรษฐกิจ
ทาโกะเป็นศูนย์กลางการค้าและศูนย์กลางเกษตรกรรมในภูมิภาค นอกจากข้าวแล้ว ปัจจัยทางเศรษฐกิจที่สำคัญคือการเลี้ยงสัตว์ ที่เด่นชัดที่สุดการเลี้ยงสุกร จากการสำรวจสำมะโนประชากรปี 2010 มีแรงงานประมาณร้อยละ 20 เดินทางไปทำงานในนครนาริตะ
การศึกษา
ทาโกะมีโรงเรียนที่สังกัดเทศบาลเมือง ได้แก่ โรงเรียนประถม 3 แห่ง และโรงเรียนมัธยมต้น 1 แห่ง เมืองนี้มีโรงเรียนมัธยมปลายสังกัดคณะกรรมการการศึกษาจังหวัดชิบะ 1 แห่ง และโรงเรียนมัธยมปลายเอกชน 1 แห่ง
รถไฟ
เมืองทาโกะเคยมีทางรถไฟนาริตะ สายทาโกะ ซึ่งเปิดให้บริการไปเมื่อปี 1911 ถึง 1944 ปัจจุบันเลิกกิจการแล้วและไม่มีรถไฟให้บริการ โดยสถานีรถไฟที่ใกล้ที่สุดคือ สถานีรถไฟชิบายามะ-ชิโยดะ บนทางรถไฟชิบายามะ อย่างไรก็ตาม มีการใช้บริการจากสถานีรถไฟนาริตะบ่อยกว่า
รามอน โรดริเกซ (นักแสดง)
รามอน โรดริเกซ (RamónRodríguez; เกิด 20 ธันวาคม พ.ศ. 2522) เป็นนักแสดงชาวปวยร์โตรีโกซึ่งเป็นที่รู้จักจากบทบาทในซีรีส์โทรทัศน์เรื่อง เดอะไวร์ (2006–08) และ เดย์เบรก (2006–07) และในภาพยนตร์เรื่อง ทรานส์ฟอร์มเมอร์ส อภิมหาสงครามแค้น (2009 ) และ เดอะเทคกิ้งออฟเพลแฮม 123 (2009) เขาแสดงเป็น จอห์น บอสลีย์ ในการรีบูตภาพยนตร์สั้นทางโทรทัศน์ช่องเอบีซีเรื่อง นางฟ้าชาลี (2011) ในปี ค.ศ. 2014 โรดริเกซได้แสดงเป็น ไรอัน โลเปซ ในซีรีส์โทรทัศน์เกี่ยวกับอาชญากรรมเรื่อง แก้งรีเลทเตด ของ Fox ในปี ค.ศ. 2018 เขารับบทเป็น เบนจามิน ครูซ ในซีรีส์ทางโทรทัศน์ของ โชว์ไทม์ เรื่อง ดิแอฟแฟร์
อ้างอิง
1979
เดวิด เว็นนัม
เดวิด เว็นนัม (David Wenham; เกิด 21 กันยายน พ.ศ. 2508) เป็นนักแสดงชาวออสเตรเลียที่เคยแสดงภาพยนตร์, โทรทัศน์ และละครเวที เขาเป็นที่รู้จักในฮอลลีวูดจากการรับบท ฟาราเมียร์ ในภาพยนตร์ไตรภาคชุด เดอะลอร์ดออฟเดอะริงส์, คาร์ล ในเรื่อง นักล่าล้างเผ่าพันธุ์ปีศาจ, ไดเลียส ในเรื่อง 300 ขุนศึกพันธุ์สะท้านโลก และภาคต่อ 300 มหาศึกกำเนิดอาณาจักร, แอล พาร์กเกอร์ จากเรื่อง ท็อปออฟเดอะเลก และผู้หมวดจอห์น สการ์ฟีลด์ ในเรื่อง สงครามแค้นโจรสลัดไร้ชีพ เขาเป็นที่รู้จักในประเทศออสเตรเลียบ้านเกิดด้วยการรับบท ไดเวอร์ แดน ในเรื่อง ซีเชนจ์''
อ้างอิง
1965
จังหวัดนราธิวาสในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
'''การเลือกตั้งสมาชิกสภาผู้แทนราษฎรจังหวัดนราธิวาส พ.ศ. 2550''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่เพิ่มขึ้นจากเดิม 1 ที่นั่งจากการเลือกตั้งเมื่อปี พ.ศ. 2548 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตการเลือกตั้งที่ 1) และ 2 คน (สำหรับเขตการเลือกตั้งที่ 2)
คะแนนรวมทั้งหมดในกลุ่มจังหวัดที่ 8
กลุ่มจังหวัดที่ 8 ประกอบไปด้วยจังหวัดสุราษฎร์ธานี จังหวัดพังงา จังหวัดนครศรีธรรมราช จังหวัดกระบี่ จังหวัดภูเก็ต จังหวัดตรัง จังหวัดพัทลุง จังหวัดสตูล จังหวัดสงขลา จังหวัดปัตตานี จังหวัดนราธิวาส และจังหวัดยะลา
ผลการเลือกตั้งสมาชิกสภาผู้แทนราษฎรแบบสัดส่วน กลุ่มจังหวัดที่ 8
! colspan=2 | พรรค ! คะแนนเสียง ! ร้อยละ
ผู้สมัครได้รับการเลือกตั้งในกลุ่มจังหวัดที่ 8
แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 8 แบ่งออกเป็นตามสัดส่วนคะแนนดังนี้
คะแนนรวมเฉพาะจังหวัดนราธิวาส
ผลการเลือกตั้งสมาชิกสภาผู้แทนราษฎรแบบสัดส่วน จังหวัดนราธิวาส
เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองนราธิวาส อำเภอยี่งอ อำเภอบาเจาะ อำเภอรือเสาะ อำเภอศรีสาคร อำเภอตากใบ และอำเภอสุไหงโก-ลก
เขตเลือกตั้งที่ 2
เขตการเลือกตั้งที่ 2 ประกอบด้วยอำเภอสุไหงปาดี อำเภอแว้ง อำเภอสุคิริน อำเภอจะแนะ อำเภอระแงะ และอำเภอเจาะไอร้อง
เจสซิกา สตรุป
เจสซิกา เลฮ์ สตรุป (Jessica Leigh Stroup; เกิด 23 ตุลาคม พ.ศ. 2529) เป็นนักแสดงหญิงชาวอเมริกันซึ่งเป็นที่รู้จักกันดีจากการรับบท อีริน ซิลเวอร์ ในเรื่อง 90210 (2008–2013), แมกซ์ ฮาร์ดดี้ จากเรื่อง เดอะฟอลโลวิงส์ (2014–2015) และ Joy Meachum จากเรื่อง ไอรอนฟิสต์ (2017– 2018) ซึ่งอยู่ในจักรวาลภาพยนตร์มาร์เวล (MCU) เธอได้รับการยกย่องให้เป็นราชินีแห่งเสียงกรีดร้องจากการแสดงในภาพยนตร์สยองขวัญเรื่อง แวมไพร์แบทส์ (2005), เลฟทืเดอะดาร์กเนส (2006), เดอะฮิลส์แฮฟอายส์ 2 (2007), พรอมไนท์ (2008) และ โฮมคัมมิ่ง (2009)
กาเซโรลาโซ
กาเซโรลาโซ (cacerolazo) กาเซโรลาดา (cacerolada) หรือ แคสซะโรล (casserole) เป็นการประท้วงของประชาชนรูปแบบหนึ่ง ซึ่งมีการส่งเสียงโดยการตีหม้อ กระทะ หรือเครื่องครัวอื่นเพื่อเรียกความสนใจ
คำว่า กาเซโรลาโซ และ กาเซโรลาดา มาจากคำว่า กาเซโรลา (cacerola) แปลว่า "หม้อ" ส่วนหน่วยคำเติมท้าย -azo และ -ada แสดงถึงกิริยา ตี
ซาชา ดาวาน
ซาชา ดาวาน (Sacha Dhawan, ; เกิด 1 พฤษภาคม พ.ศ. 2527) เป็นนักแสดงละครเวที ภาพยนตร์ และนักพากย์เสียงชาวอังกฤษจากเกรเทอร์แมนเชสเตอร์ เขามีชื่อเสียงจากการรับบท อักธา ในละคร เดอะฮิสทรีบอยส์ (2547–2549) และฉบับภาพยนตร์ดัดแปลง (2549), รับบท พอล จาตรี ในละครชีวิต–ตลกของช่องบีบีซีวันเรื่อง ลาสต์แทงโกอินแฮลิแฟกซ์ (2555), รับบทวาริส ฮุสเซน ในละครสารคดีช่องบีบีซีทูเรื่อง แอนแอดเวนเจอร์อินสเปซแอนด์ไทม์ (2556), มานิช ปราสาท ในภาพยนตร์ระทึกขวัญเรื่อง ไลน์ออฟดิวตี (2557), ดาวอส ในเรื่อง ไอรอนฟิสต์ (2560–2561) และชาติปัจจุบันของปรมาจารย์ในภาพยนตร์บันเทิงคดีแนววิทยาศาสตร์เรื่องยาวของบีบีซีชุด ดอกเตอร์ฮู
อ้างอิง
1984
ครูเอลล่า
ครูเอลล่า (Cruella) เป็นภาพยนตร์แนวอาชญากรรมตลกอเมริกันใน ค.ศ. 2021 อิงจากตัวละครชื่อ ครูเอลล่า เดอ วิล (Cruella de Vil) ที่มีเค้าโครงมาจากนวนิยายเรื่อง ขบวนการหมาจุด (The Hundred and One Dalmatians) ของโดดี สมิธใน ค.ศ. 1956 และภาพยนตร์แอนิเมชันเรื่อง ทรามวัยกับไอ้ด่าง (One Hundred and One Dalmatians) ของวอลต์ดิสนีย์ใน ค.ศ. 1961 กำกับโดยเคร็ก กิลเลสพี เขียนบทโดยดานา ฟอกซ์ และโทนี แม็กนามารา จากเนื้อเรื่องของเอลีน บรอช แม็กเคนนา, เคลลี มาร์เซล และสตีฟ ซิสซิส เอมมา สโตน แสดงในบทบาทนำ ร่วมด้วยเอ็มมา ทอมสัน, โจเอล ฟราย, พอล วอลเตอร์ ฮาวเซอร์, เอมิลี บีแชม และ มาร์ก สตรอง แสดงในบทบาทสมทบ
ภาพยนตร์ ครูเอลล่า จัดจำหน่ายโดยวอลต์ดิสนีย์สตูดิโอส์โมชันพิกเชอส์ โดยมีกำหนดการออกฉายในสหรัฐเมื่อวันที่ 28 พฤษภาคม ค.ศ. 2021
สถานีโทรทัศน์เมียวดี
สถานีโทรทัศน์เมียวดี (မြဝတီ ရုပ်မြင်သံကြား; Myawaddy TV; หรือชื่อย่อ "MWD") เป็นสถานีโทรทัศน์ในประเทศพม่า ดำเนินงานโดยกระทรวงกลาโหมแห่งสาธารณรัฐแห่งสหภาพพม่า ในฐานะองค์กรสื่อของกองทัพพม่า ปัจจุบันสถานีโทรทัศน์เมียวดีดำเนินกิจการช่องโทรทัศน์ทั้งหมด 7 ช่อง บนโครงข่ายโทรทัศน์ภาคพื้นดินระบบดิจิทัลของสถานีโทรทัศน์เมียวดี
โทโนโช (จังหวัดชิบะ)
โทโนโช (東庄町 (Tōnoshō-machi)) เป็นเมืองที่ตั้งอยู่ในจังหวัดชิบะ ประเทศญี่ปุ่น ณ วันที่ 1 ธันวาคม 2020 เมืองนี้มีประชากรประมาณ 13,637 คน 5,234 ครัวเรือน ความหนาแน่นประชากร 300 คนต่อตารางกิโลเมตร และมีพื้นที่ทั้งหมด 46.16 km2
ภูมิศาสตร์
โทโนโชตั้งอยู่ทางตะวันออกเฉียงเหนือของจังหวัดชิบะ ห่างจากนครชิบะ เมืองเอกของจังหวัดชิบะ ประมาณ 55 กิโลเมตร และห่างจากใจกลางโตเกียว 80 ถึง 90 กิโลเมตร มีอาณาเขตทางทิศเหนือติดกับแม่น้ำโทเนะ ซึ่งเป็นเขตแดนที่ติดกับจังหวัดอิบารากิ พื้นที่นี้เป็นส่วนหนึ่งของที่ราบคันโต ส่วนใหญ่เป็นที่ราบและส่วนใหญ่อยู่สูงจากระดับน้ำทะเลโดยเฉลี่ย 40 ถึง 50 เมตร
เทศบาลข้างเคียง
จังหวัดชิบะ จังหวัดอิบารากิ
ภูมิอากาศ
โทโนโชมีภูมิอากาศแบบอบอุ่นชื้น (Köppen Cfa) โดยมีฤดูร้อนที่อบอุ่นและฤดูหนาวที่อากาศเย็นสบายและมีหิมะตกเล็กน้อย อุณหภูมิเฉลี่ยต่อปีในโทโนโชคือ 14.5 °C ปริมาณน้ำฝนเฉลี่ยต่อปีอยู่ที่ 1462 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ 25.8 °C และต่ำสุดในเดือนมกราคมที่ประมาณ 4.2 °C
ประวัติศาสตร์
พื้นที่บริเวณโทโนโชมีผู้คนอาศัยอยู่มาตั้งแต่ยุคหินของญี่ปุ่นเป็นอย่างน้อย และนักโบราณคดีได้พบเครื่องมือหินและสุสานจากยุคโคฟุง ในช่วงยุคคามากูระและยุคมูโรมาจิ พื้นที่นี้อยู่ภายใต้การควบคุมของตระกูลชิบะ หลังจากเริ่มยุคเอโดะ พื้นที่ส่วนใหญ่ของโทโนโชเป็นส่วนหนึ่งของแคว้นศักดินาโอมิกาวะ ซึ่งเป็นแคว้นศักดินาย่อยภายใต้รัฐบาลโชกุนโทกูงาวะ
หลังจากการฟื้นฟูเมจิ หมู่บ้านโทโจ ทาจิบานะ จินได และซาซางาวะ ได้ก่อตั้งขึ้นเมื่อวันที่ 1 เมษายน 1889 ภายในอำเภอคาโตริของจังหวัดชิบะ โดยเป็นการจัดตั้งใหม่ในระบบเทศบาล ต่อมาหมู่บ้านซาซางาวะได้รับการยกฐานะเป็นเมืองเมื่อวันที่ 1 สิงหาคม 1907 ในช่วงหลังสงครามโลกครั้งที่สอง พื้นที่นี้ได้รับการพัฒนาอย่างรวดเร็วอันมาจากการสร้างรถไฟสายนาริตะและการพัฒนาศูนย์อุตสาหกรรมคาชิมะในจังหวัดอิบารากิที่อยู่ใกล้เคียง ต่อมาเมืองโทโนโชก็ได้ก่อตั้งขึ้นเมื่อวันที่ 20 กรกฎาคม 1955 โดยการรวมกันของเมืองซาซางาวะ กับหมู่บ้านทาจิบานะ จินได และโทโจ
การปกครอง
โทโนโชมีการปกครองรูปแบบสภา–นายกเทศมนตรี โดยมีนายกเทศมนตรีที่มาจากการเลือกตั้งโดยตรง และมีสภาประเภทสภาเดี่ยวที่มีสมาชิกจำนวน 15 คน เมืองโทโนโชกับนครโชชิประกอบกันเป็นเขตเลือกตั้งที่ให้สมาชิกสภาจังหวัดชิบะจำนวน 2 คน ในแง่ของการเมืองระดับชาติ เมืองนี้เป็นส่วนหนึ่งของเขตเลือกตั้งที่ 10 ของจังหวัดชิบะในการเลือกตั้งสภาผู้แทนราษฎรแห่งรัฐสภาญี่ปุ่น
เศรษฐกิจ
โทโนโชเป็นศูนย์กลางการค้าในภูมิภาค ซึ่งมีเกษตรกรรมเป็นหลักและรองลงมาเป็นอุตสาหกรรมการผลิตเบา พืชเพาะปลูกหลัก ได้แก่ ข้าว และเทอร์นิพ (turnip) อุตสาหกรรม ได้แก่ การแปรรูปปลา และการผลิตซอสถั่วเหลือง
การศึกษา
โทโนโชมีโรงเรียนที่สังกัดเทศบาลเมือง ได้แก่ โรงเรียนประถม 1 แห่ง และโรงเรียนมัธยมต้น 1 แห่ง เมืองนี้ไม่มีโรงเรียนมัธยมปลาย
อัลกิสวะฮ์
อัลกิสวะฮ์ (الكسوة) เป็นเมืองในเขตผู้ว่าราชการรีฟดิมัชก์ ประเทศซีเรีย อยู่ห่างจากดามัสกัสไปทางทิศใต้ประมาณ 8 mi เป็นสถานที่ที่มียุทธการที่มัรญุศเศาะฟัรใน ค.ศ. 1303
ประวัติ
ใน ค.ศ. 1838 อีไล สมิธ บันทึกว่า อัลกิสวะฮ์เป็นหมู่บ้านที่มีประชากรส่วนใหญ่นับถือศาสนาอิสลามนิกายซุนนี
มัสยิดใหญ่แห่งโฮฮอต
มัสยิดใหญ่แห่งโฮฮอต เป็นมัสยิดในอำเภอหุยหมิน โฮฮอต เขตปกครองตนเองมองโกเลียใน ประเทศจีน โดยเป็นมัสยิดที่เก่าแก่และใหญ่ที่สุดในเขตปกครองตนเองมองโกเลียใน
การประท้วงในประเทศพม่า พ.ศ. 2564–2565
'''การประท้วงในประเทศพม่า พ.ศ. 2564–2565 รู้จักกันในประเทศว่า การปฏิวัติฤดูใบไม้ผลิ''' (နွေဦးတော်လှန်ရေး, ) เป็นความพยายามขัดขืนของพลเมืองในประเทศพม่าต่อรัฐประหารในประเทศพม่า พ.ศ. 2564 นำโดย พลเอกอาวุโส มี่นอองไลง์ ผู้บัญชาการทหารสูงสุดของพม่า ในวันที่ 1 กุมภาพันธ์ 2564 โดยจนถึงวันที่ 15 กุมภาพันธ์ มีบุคคลอย่างน้อย 452 คนถูกกักขังเนื่องจากรัฐประหาร ผู้ประท้วงใช้วิธีการประท้วงแบบสันติวิธีและปราศจากความรุนแรง ซึ่งได้แก่การดื้อแพ่ง การนัดหยุดงาน การรณรงค์คว่ำบาตรกองทัพ ขบวนการตีหม้อ การรณรงค์ริบบิ้นแดง การประท้วงสาธารณะ และการรับรองผลการเลือกตั้งอย่างเป็นทางการโดยผู้แทนราษฎรที่มาจากการเลือกตั้ง
มัสยิดใหญ่แห่งโฮฮอต
ประวัติ
มัสยิดนี้สร้างขึ้นใน ค.ศ. 1693 โดยชาวหุย ต่อมาจึงปรับปรุงใหม่ใน ค.ศ. 1789 และ ค.ศ. 1923
การประท้วงในประเทศพม่า พ.ศ. 2564–2565
ฝ่ายรัฐบาลทหารมีมาตรการตอบโต้หลายวิธี รวมทั้งการสั่งปิดอินเทอร์เน็ตและสื่อสังคม การปิดสื่อ การจับกุมและลงโทษอาญาต่อผู้ประท้วง การเผยแพร่สารสนเทศเท็จ การทาบทามทางการเมืองต่อพรรคการเมืองให้เข้าร่วมสภาบริหารแห่งรัฐ (สภาชั่วคราว) การส่งผู้ประท้วงและผู้ปลุกระดมฝั่งนิยมทหาร และการใช้กำลังรุนแรงเพื่อปราบปรามการประท้วง ในปัจจุบันมีผู้เสียชีวิตจากเหตุการณ์ดังกล่าวจำนวนมาก ไม่เว้นแม้กระทั่งผู้พิพากษา สตรี เด็ก และเยาวชน ที่ต่างถูกสังหารในเหตุการณ์ครั้งนี้ อาจจะทวีคูณขึ้นอย่างต่อเนื่อง
มัสยิดใหญ่แห่งโฮฮอต
สถาปัตยกรรม
มัสยิดนี้มีรูปแบบสถาปัตยกรรมแบบจีนและอาหรับ และสร้างด้วยอิฐดำ กินพื้นที่ 4,000 ตารางเมตร มีมินาเร็ตอันเดียวที่มีความสูง 15 เมตร และอ่างสาธารณะ
ช็อง แฮ-อิน
ช็อง แฮ-อิน (정해인; เกิด 1 เมษายน ค.ศ. 1988) เป็นนักแสดงชาวเกาหลีใต้ เขาปรากฏเป็นครั้งแรกในมิวสิกวีดีโอเพลง "โมยา" ของเอโอเอแบล็กเมื่อ ค.ศ. 2013 ก่อนเปิดตัวอย่างเป็นทางการผ่านละครโทรทัศน์เรื่อง คำสาปร้าย วิวาห์รัก ในปีถัดมา เขาเริ่มมีชื่อเสียงจากบทสมทบในเรื่อง ลิขิตฝันฉันและเธอ และ ฟ้าพลิก ชีวิตยังต้องสู้ ช็องได้รับบทนำครั้งแรกเมื่อ ค.ศ. 2018 ในเรื่อง สื่อในสายฝน  และยังได้รับการยอมรับจากบทนำของเขาในเรื่อง D.P. หน่วยล่าทหารหนีทัพ
อำเภออัศเศามะอะฮ์
อัศเศามะอะฮ์ (الصومعة) เป็นอำเภอของเขตผู้ว่าการอัลบัยฎออ์ ประเทศเยเมน ณ พ.ศ. 2546 อำเภอนี้มีประชากร 44,873 คน
อุระชิมะซากาตะเซ็น
อุระชิมะซากาตะเซ็น เป็นวงดนตรีชายล้วนชาวญี่ปุ่น ปัจจุบันอยู่ในสังกัดค่ายเอ็นบีซียูนิเวอร์แซลเอ็นเตอร์เทนเมนต์เจแปน ประกอบด้วยสมาชิกจำนวนสี่คนคือ อุระตะนุกิ, ชิมะ, โทะนาริโนะซากะตะ (อาโฮะโนะซากะตะ) และเซ็นระ เปิดตัวครั้งแรกเมื่อวันที่ 7 กันยายน พ.ศ. 2556 ชื่อกลุ่มถูกสร้างขึ้นจากการรวมกันของชื่อสมาชิกในวง
อำเภออัลมะกอฏิเราะฮ์
อัลมะกอฏิเราะฮ์ (المقاطرة) เป็นอำเภอของเขตผู้ว่าการละฮิจญ์ ประเทศเยเมน ณ พ.ศ. 2546 อำเภอนี้มีประชากร 54,613 คน
เครื่องอิสริยาภรณ์คุณธรรม (ประเทศชิลี)
ประวัติ
ใน ค.ศ. 1817 แบร์นาโด โอฮิกิน ได้สร้างอิสริยาภรณ์กิตติคุณขึ้นมา เพื่อมอบให้กับผู้ที่กระทำคุณประโยชน์แก่ชิลีเป็นพิเศษจากวันประกาศเอกราชของชิลี ต่อมาใน ค.ศ. 1823 หลังจากที่โอฮิกินหนีไปยังต่างประเทศ อิสริยาภรณ์นี้ก็ได้ถูกระงับไป จนกระทั่งนปี ค.ศ. 1906 เยอรมัน ริสโค ได้นำอิสริยาภรณ์นี้มามอบอีกครั้งและเปลี่ยนชื่อเป็น เหรียญอิสริยาภรณ์คุณธรรม มีจำนวนเพียง 3 ชั้น และต่อมาใน ค.ศ. 1929 ก็ได้เปลี่ยนชื่อและสถานะเป็น เครื่องอิสริยาภรณ์คุณธรรม และเพิ่มจำนวนชั้นขึ้นมาเป็น 5 ชั้น และก็มีการมอบเรื่อยมาตามบัญญัติอิสริยาภรณ์ใน ค.ศ. 2000 และมีการเปลี่ยนแปลงการมอบเล็กน้อยใน ค.ศ. 2016
ลำดับชั้น
ประธานาธิบดีแห่งชิลีเป็นประธานแห่งเครื่องอิสริยาภรณ์นี้ โดยเครื่องอิสริยาภรณ์นี้มีจำนวนทั้งสิ้น 6 ชั้น ดังต่อไปนี้
อำเภออัฎฎอเลียะอ์
อัฎฎอเลียะอ์ (الضالع) เป็นอำเภอของเขตผู้ว่าการอัฎฎอเลียะอ์ ประเทศเยเมน ณ พ.ศ. 2546 อำเภอนี้มีประชากร 80,213 คน
อัลมะรอเฆาะฮ์
อัลมะรอเฆาะฮ์ (المراغة; คอปติก: ⲧⲁⲗⲙⲁⲣⲁⲅⲉ) เป็นเมืองในเขตผู้ว่าการซูฮาจญ์ในอียิปต์สูง ตั้งอยู่บนฝั่งตะวันตกของแม่น้ำไนล์
อัซซัรกอ
อัซซัรกอ (الزرقا) เป็นเมืองในเขตผู้ว่าการดาเมียตตา ประเทศอียิปต์ ณ พ.ศ. 2548 เมืองมีประชากร 17,741 คน หัวหน้าคณะผู้บริหารเมืองมีชื่อว่า มะฮ์ฎูฮ์ มุฮัมมัด ฮากรุส
ในสมัยโบราณ อัซซัรกอเคยมีชื่อในภาษากรีกโบราณว่า มักซีมีอานอน (Μαξιμιανόν) และในภาษาละตินว่า มักซิมิอานูง (Maximianum) โดยมีป้อมโรมันควบคุมดูแลถนนจากกอปโตส (Koptos) ไปยังมีโอสฮอร์โมส (Myos Hormos)
คะแนนเสียงข้างมากพิเศษ
คะแนนเสียงข้างมากพิเศษ (supermajority, qualified majority หรือ special majority) เป็นข้อกำหนดให้ข้อเสนอหนึ่งต้องมีระดับการสนับสนุนตามที่ระบุซึ่งมากกว่ากึ่งหนึ่งแบบคะแนนเสียงข้างมากปกติ คะแนนเสียงข้างมากพิเศษในระบอบประชาธิปไตยช่วยป้องกันฝ่ายข้างมากมิให้ลิดรอนสิทธิขั้นพื้นฐานของฝ่ายข้างน้อย การแก้ไขเปลี่ยนแปลงรัฐธรรมนูญ โดยเฉพาะอย่างยิ่งวรรคที่สถาปนาไว้มั่นคงแล้ว ปกติต้องอาศัยคะแนนเสียงข้างมากพิเศษในสภานิติบัญญัติ ข้อกำหนดคะแนนเสียงข้างมากพิเศษ เช่น สองในสาม เป็นต้น
นอกจากนี้ คะแนนเสียงข้างมากพิเศษยังอาจกำหนดให้ต้องใช้เสียงจากสมาชิกที่มีอยู่ทั้งหมด มิใช่เพียงสมาชิกที่มาออกเสียงเท่านั้น
ซะกากา
ซะกากา (سَكَاكَا) เป็นเมืองทางตะวันตกเฉียงเหนือของประเทศซาอุดีอาระเบียและเป็นเมืองหลักของแคว้นอัลเญาฟ์ ตั้งอยู่ทางตอนเหนือของทะเลทรายอันนะฟูด ซะกากามีประชากร 242,813 คน จากสำมะโน พ.ศ. 2553
ภูมิอากาศ
การแบ่งเขตภูมิอากาศแบบเคิพเพินจัดให้ตัวเมืองมีสภาพภูมิอากาศเป็นภูมิอากาศแบบทะเลทรายเขตร้อน (BWh)
อีจีจี เน็ตเวิร์ค
อีจีจี เน็ตเวิร์ค (eGG Network) (เดิมชื่อ Astro SuperSport Plus) เป็นช่องโทรทัศน์ระบบบอกรับสมาชิกของมาเลเซียที่เปิดตัวเมื่อวันที่ 7 มิถุนายน พ.ศ. 2559 ช่องนี้มุ่งเน้นไปที่กีฬา e-sports และถ่ายทอดสดการแข่งขันเกมอิเล็กทรอนิกส์ทั่วโลก การถ่ายทอดการแข่งขันครั้งแรกคือ International Dota 2 Championships 2015
รายชื่ออำเภอของประเทศเยอรมนี
ประเทศเยอรมนีประกอบด้วย 401 อำเภอ แบ่งเป็น
แกลดิส เวสต์
แกลดิส เมย์ เวสต์ (นามสกุลเดิม บราวน์; เกิด 27 ตุลาคม พ.ศ. 2473 ) เป็นนักคณิตศาสตร์ชาวอเมริกันผู้เป็นที่รู้จักจากการมีส่วนร่วมในการสร้างตัวแบบเชิงคณิตศาสตร์ของรูปทรงของโลก (Figure of the Earth) และงานด้านการพัฒนาตัวแบบภูมิมาตรศาสตร์ดาวเทียม (satellite geodesy) ซึ่งในที่สุดถูกนำไปรวมเข้าในระบบกำหนดตำแหน่งบนโลก (จีพีเอส) กองทัพอากาศสหรัฐได้แต่งตั้งเวสต์เข้าอยู่ในหอเกียรติยศของกองทัพใน พ.ศ. 2561 และเวสต์ยังได้รับรางวัด Webby Lifetime Achievement ที่งานรับรางวัลเว็บบี (Webby Awards) ประจำปี ปีที่ 25 สำหรับการพัฒนาตัวแบบภูมิมาตรศาสตร์ดาวเทียม
ร้องข้ามกำแพง
ร้องข้ามกำแพง (The Wall Song) เป็นรายการโทรทัศน์ประเภทเรียลลิตีเกมโชว์และมิวสิกโชว์ ซึ่งผลิตรายการโดยเวิร์คพอยท์ เอ็นเทอร์เทนเมนท์ ออกอากาศทุกวันพฤหัสบดี เวลา 20:15 น. ทางช่องเวิร์คพอยท์ ดำเนินรายการโดย กันต์ กันตถาวร เริ่มออกอากาศครั้งแรกเมื่อวันที่ 10 กันยายน พ.ศ. 2563​ ต่อจากรายการ The Mask Singer หน้ากากนักร้อง
แกลดิส เวสต์
ชีวิตวัยเด็กและการศึกษา
เวสต์ หรือชื่อเต็มเดิมแกลดิส เมย์ เวสต์ เกิดที่ซัตเทอร์แลนด์, รัฐเวอร์จิเนีย (Sutherland, Virginia) ในเทศมณฑลดินวิดดี (Dinwiddie County, Virginia) เทศมณฑลชนบททางใต้ของเมืองริชมอนด์ ครอบครัวของเธอเป็นครอบครัวเกษตรกรชาวอเมริกันเชื้อสายแอฟริกาในชุมชนของผู้แบ่งปันผลผลิต (sharecropping) ชีวิตวัยเด็กของเธอส่วนมากใช้ไปกับการทำงานในไร่เล็ก ๆ ของครอบครัว  แม่ของเธอทำงานอยู่ในโรงงานยาสูบ ส่วนพ่อของเธอเป็นเกษตรกรที่ทำงานให้กับบริษัทการรถไฟด้วย เวสต์ระลึกได้ตั้งแต่เด็ก ๆ ว่าเธอไม่อยากทำงานในไร่หรือโรงงานยาสูบแบบสมาชิกครอบครัวที่เหลือของเธอ และจึงได้ตัดสินใจว่าการศึกษาจะเป็นทางออกของเธอ
ร้องข้ามกำแพง
รูปแบบรายการ
รูปแบบหลัก ๆ เป็นการให้ดารา นักร้อง นักแสดง จำนวน 3 คนในแต่ละสัปดาห์ มาเป็นศิลปินรับเชิญร้องเพลงร่วมกับนักร้องหลังกำแพงทีละคน โดยที่ศิลปินหน้ากำแพงจะไม่เห็น แต่ศิลปินรับเชิญคนอื่น ๆ และพิธีกรจะมองเห็นอย่างชัดเจน หลังจากนั้นจะให้ศิลปินหน้ากำแพงทายชื่อนักร้องหลังกำแพง โดยศิลปินรับเชิญคนอื่นจะพยายามใบ้ให้ศิลปินหน้ากำแพงหลงทางและทายผิด
แกลดิส เวสต์
ชีวิตวัยเด็กและการศึกษา
เมื่อเวสต์กำลังเดินหน้าสู่การเรียนจบมัธยมศึกษา อุปสรรคเพียงอย่างเดียวซึ่งขัดขวางไม่ให้เธอเข้าสู่การศึกษาในระดับที่สูงกว่าคือสภาพการเงิน บุพการีของเธอได้พยายามเก็บเงิน แต่การต้องเลี้ยงดูครอบครัวทั้งครอบครัวด้วยค่าจ้างของเกษตรกรแบบแบ่งปันผลผลิตทำให้ไม่เหลือมากพอสำหรับการศึกษาของเวสต์ เธอได้เริ่มรับเป็นพี่เลี้ยงเด็กเพื่อช่วยเก็บเงิน แต่สุดท้ายแล้วสมรรถภาพทางวิชาการของเธอก็ทำให้ได้รับทุนการศึกษามาสองทุน นักเรียนสองอันดับแรกที่โรงเรียนมัธยมของเวสต์จะได้รับทุนการศึกษาจำนวนเต็มสำหรับวิทยาลัยเวอร์จิเนียสเตต (Virginia State University) (ปัจจุบันเป็นมหาวิทยาลัย) ซึ่งในประวัติศาสตร์เป็นมหาวิทยาลัยของรัฐสำหรับคนผิวดำ (Historically black colleges and universities) เวสต์เรียนจบในฐานะผู้แทนผู้เรียนกล่าวคำอำลา (valedictorian) ใน พ.ศ. 2491 และได้รับทุนชิ้นนั้นซึ่งเป็นที่ต้องการอย่างยิ่ง ในตอนแรกเธอไม่แน่ใจว่าควรเข้าเรียนสาขาไหนที่วิทยาลัยเพราะในระดับมัธยมเธอเก่งในทุกวิชา เธอได้รับกำลังให้เข้าเรียนในสาขาวิทยาศาสตร์หรือคณิตศาสตร์เนื่องด้วยความยากของพวกมัน และสุดท้ายจึงเลือกศึกษาคณิตศาสตร์ต่อ ซึ่งที่วิทยาลัยของเธอส่วนใหญ่ผู้ที่เข้าเรียนเป็นผู้ชาย เธอยังได้เข้าร่วมเป็นสมาชิกของชมรมนักศึกษาหญิง (sorority) แอลฟาแคปปาแอลฟา (Alpha Kappa Alpha) เวสต์จบการศึกษาพร้อมปริญญาวิทยาศาสตรบัณฑิตสาขาคณิตศาสตร์ใน พ.ศ. 2495 หลังจากจบการศึกษาแล้วเธอได้สอนวิชาคณิตศาสตร์และวิทยาศาสตร์ต่ออีกสองปีที่เวฟเวอร์ลี รัฐเวอร์จิเนีย (Waverly, Virginia) จากนั้นเวสต์จึงกลับมาที่มหาวิทยาลัยเวอร์จิเนียสเตตเพื่อสำเร็จการศึกษาคณิตศาสตร์ระดับปริญญาโทใน พ.ศ. 2498 หลังจากนั้นเธอได้เข้าทำงานสอนหนังสือต่อครู่หนึ่งที่มาร์ตินส์วิลล์ รัฐเวอร์จิเนีย (Martinsville, Virginia)
ร้องข้ามกำแพง
การซื้อลิขสิทธิ์ไปผลิตต่อในต่างประเทศ
ร้องข้ามกำแพงเป็นรายการโทรทัศน์ที่ได้รับความนิยมค่อนข้างมากในไทยและต่างประเทศ ทำให้มีการซื้อลิขสิทธิ์ไปผลิตต่อในแบบฉบับของประเทศนั้น ๆ โดยมีต่างประเทศที่ซื้อลิขสิทธิ์ดังนี้
แกลดิส เวสต์
การทำงาน
ใน พ.ศ. 2499 เวสต์ได้เข้าทำงานที่สถานที่ทดลองทางเรือที่ดอลเกริน รัฐเวอร์จิเนีย (Dahlgren, Virginia) (ปัจจุบันคือศูนย์สงครามผิวน้ำทางเรือ (Naval Surface Warfare Center)) โดยเป็นผู้หญิงผิวดำคนที่สองที่ได้ถูกจ้างและเป็นหนึ่งในลูกจ้างผิวดำเพียงสี่คนเท่านั้น เวสต์ทำงานเป็นนักเขียนโปรแกรมที่ศูนย์สงครามผิวน้ำทางเรือ กองดอลเกริน (Naval Surface Warfare Center Dahlgren Division) ให้กับคอมพิวเตอร์ขนาดใหญ่และเป็นผู้จัดการโครงการระบบประมวลผลข้อมูลสำหรับใช้ในการวิเคราะห์ข้อมูลจากดาวเทียม ในเวลาเดียวกัน เวสต์ได้รับปริญญาโทใบที่สองในสาขารัฐประศาสนศาสตร์จากมหาวิทยาลัยโอคลาโฮมา
ใน พ.ศ. 2529 เวสต์ได้เผยแพร่เอกสารรายงานทางเทคนิค 51 หน้า Data Processing System Specifications for the Geosat Satellite Radar Altimeter จากศูนย์อาวุธผิวน้ำทางเรือ (Naval Surface Weapons Center) (NSWC) คู่มือนี้สำหรับอธิบายวิธีการเพิ่มความแม่นยำในการประมาณค่าความสูงของจีออยด์และการเบี่ยงเบนแนวดิ่ง (vertical deflection) ซึ่งเป็นองค์ประกอบสำคัญของวิชาภูมิมาตรศาสตร์ดาวเทียม โดยสามารถบรรลุผลนี้ได้ผ่านการประมวลผลข้อมูลที่ได้มาจากวิทยุวัดระดับความสูงที่อยู่บนดาวเทียมจีออแซท (Geosat) ที่ขึ้นวงโคจรไปเมื่อวันที่ 12 มีนาคม พ.ศ. 2527
เวสต์ยังคงทำงานที่ดอลเกรินต่อไปอีก 42 ปี ก่อนที่จะเกษียณอายุไปใน พ.ศ. 2541 หลังจากเกษียณอายุแล้วเธอได้สำเร็จปรัชญาดุษฎีบัณฑิตสาขารัฐประศาสนศาสตร์ที่เวอร์จิเนียเทค
มรดก
ส่วนร่วมที่สำคัญของเวสต์ต่อเทคโนโลยีจีพีเอสนั้นถูกค้นพบใหม่อีกครั้งเมื่อสมาชิกของชมนมนักศึกษาหญิงของเวสต์แอลฟาแคปปาแอลฟาได้อ่านชีวประวัติสั้นที่แกลดิสได้ส่งเข้ามาสำหรับงานเลี้ยงศิษย์เก่า
เวสต์ได้รับแต่งตั้งเข้าอยู่ในหอเกียรติยศกองทัพอากาศสหรัฐใน พ.ศ. 2561 ซึ่งเป็นหนึ่งในเกียรติยศสูงสุดที่มอบโดยกองบัญชาการอวกาศสหรัฐ (AFSPC) ข่าวแจกของ AFSPC กล่าวว่าเธอเป็นหนึ่งใน "'Hidden Figures' ของทีมซึ่งทำหน้าที่คำนวณให้แก่กองทัพสหรัฐในยุคก่อนมีระบบอิเล็กทรอนิก" เป็นการพาดพิงถึงหนังสือปี 2559 Hidden Figures: The American Dream and the Untold Story of the Black Women Who Helped Win the Space Race ของมาร์โก ลี เชตเตอร์ลี (Margot Lee Shetterly) ซึ่งถูกนำไปดัดแปลงเป็นภาพยนตร์ทีมเงาอัจฉริยะ นาวาเอกกอดฟรีย์ วีกส์ (Godfrey Weekes) ผู้บัญชาการศูนย์สงครามผิวน้ำทางเรือ กองดอลเกริน ใน พ.ศ. 2561 ได้อธิบายถึงบทบาทของเวสต์ในการพัฒนาระบบกำหนดตำแหน่งบนโลก: "เธอไต่เต้าขึ้นมา ทำงานด้านภูมิมาตรศาสตร์ดาวเทียม และมีส่วนร่วมในความแม่นยำของจีพีเอสและการวัดข้อมูลจากดาวเทียม ตอนที่แกลดิส เวต์ เริ่มทำงานเป็นนักคณิตศาสตร์ที่ดอลเกรินใน พ.ศ. 2499 เธอน่าจะไม่รู้เลยว่างานของเธอจะส่งผลต่อโลกหลายทศวรรษถัดมา" เวสต์ตอบเห็นด้วยและกล่าวว่าในขณะนั้นเธอไม่รู้เลยว่างานของเธอจะส่งผลต่อคนมากมายขนาดนี้: “เวลาคุณทำงานทุก ๆ วัน คุณไม่ได้คิดหรอกว่า 'มันจะส่งผลกระทบยังไงกับโลก?' คุณคิดว่า 'ฉันต้องทำให้มันถูก'"
ดร. แกลดิส เวสต์ ในฐานะศิษย์เก่ามหาวิทยาลัยเวอร์จิเนียสเตตได้รับการเสนอชื่อและชนะรางวัล "ศิษย์เก่าหญิงแห่งปี" (Female Alumna of the Year) ที่งานรับรางวัล Historically Black Colleges and Universities Awards ที่จัดโดย HBCU Digest ใน พ.ศ. 2561
เวสต์ได้รับเลือกเป็นหนึ่งในสตรี 100 คนประจำปี 2018 (100 Women (BBC)) ที่จัดโดยบีบีซี ใน พ.ศ. 2564 เธอได้รับเหรียญเจ้าชายฟิลิป (Prince Philip Medal) จากรอยัลอะคาเดมีออฟเอ็นจิเนียริง (Royal Academy of Engineering) แห่งสหราชอาณาจักร ซึ่งเป็นเกียรติยศสูงสุดที่สถาบันนี้มีให้กับบุคคล
ชีวิตส่วนตัว
เธอพบกับสามีของเธอที่ศูนย์สงครามผิวน้ำทางเรือ กองดอลเกริน ซึ่งเขาทำงานเป็นนักคณิตศาสตร์ที่นั่นด้วย พวกเขาเป็นคนผิวดำสองคนจากสี่คนที่ทำงานอยู่ที่นั่น และสมรสกันใน พ.ศ. 2500 พวกเขามีบุตรด้วยกันสามคน แคโรลีน เดวิด และไมเคิล และหลานเจ็ดคน
ก่อนได้เจ้าทำงานที่ฐาน ในตอนแรกเวสต์ปฏิเสธไม่รับงานเพราะตำแหน่งที่ตั้งของมันและข้อกำหนดที่ต้องให้สัมภาษณ์ เวสต์ไม่ได้มีรถยนต์เป็นของตัวเองและหาชื่อดอลเกรินบนแผนที่ไม่เจอ และพร้อมด้วยความกลัวว่าจะถูกปฏิเสธเพราะเชื้อชาติของเธอ เธอจึงตัดสินใจที่จะรอฟังผลสมัครเข้าที่อื่นแทน เวลาผ่านไปแล้วแต่ไม่มีที่อื่นรับเข้าเลย แต่โชคดีที่ดอลเกรินติดต่อมาอีกครั้งและเสนอให้เธอเข้าทำงานโดยไม่ต้องให้สัมภาษณ์ งานดังกล่าวได้ค่าจ้างสูงกว่าตำแหน่งสอนหนังสือในตอนนั้นของเธอถึงสองเท่า และไม่มีโอกาสงานอื่น ๆ เข้ามา การได้รับเข้าทำงานที่มีรายได้ที่สามารถเลี้ยงดูครอบครัวของเธอได้บนฐานของคุณวุฒิเพียงอย่างเดียวเป็นสิ่งที่หาได้ยากสำหรับผู้หญิงผิวดำในสมัยนั้น
ในช่วงเวลาเดียวกัน คำวินิจฉัยหลักสำคัญในคดีระหว่างบราวน์กับคณะกรรมการการศึกษาของศาลสูงสุดสหรัฐว่ากฎหมายรัฐทุกรัฐในอเมริกาที่กำหนดให้มีการแบ่งแยกทางเชื้อชาติภายในโรงเรียนของรัฐนั้นขัดต่อรัฐธรรมนูญ อย่างไรก็ตามรัฐเวอร์จิเนียก็ยังมีการแบ่งแยกอยู่เนื่องจากศาลสูงสุดสหรัฐไม่ได้ระบุว่ารัฐใดจำเป็นต้องดำเนินการใหม่ให้เป็นไปตามคำวินิจฉัยใหม่นั้น นี่เป็นส่วนหนึ่งในความไม่แน่นอนใจของเวสต์ที่จะรับงานนั้นที่อยู่ในเขตชนบทในรัฐทางใต้ กลุ่มต่าง ๆ ไม่ว่าจะเป็นคูคลักซ์แคลนก็ยังลอยนวลอยู่ และภาพของการย้ายไปยังละแวกพื้นที่ชนบทในรัฐทางใต้ก็เป็นสิ่งที่น่ากลัวสำหรับผู้หญิงผิวดำที่ยังโสด ถึงอย่างนั้นเวสต์ไม่ได้ปล่อยให้ความไม่รู้ของคนอื่นมาทำให้เธอต้องหลุดออกจากเส้นทางที่เธอรู้สึกว่าพระเจ้าได้ลิขิตมาให้เธอ
ขบวนการสิทธิพลเมืองในขณะที่เธออยู่ที่ฐานกำลังดำเนินไปอย่างเต็มที่ แม้ว่าเธอจะสนับสนุนขบวนการนั้น แต่ก็ไม่สามารถเข้าร่วมการประท้วงได้เพราะเป็นลูกจ้างของรัฐ ที่บูมทาวน์ (Boomtown) ซึ่งเป็นที่ที่คู่สมรสอาศัยอยู่กันที่ฐาน เธอเป็นสมาชิกของชมรมของผู้หญิงผิวดำซึ่งพูดคุยถึงประเด็นเรื่องสิทธิพลเมือง
ใน พ.ศ. 2561 เวสต์สำเร็จปรัชญาดุษฎีบัณฑิตผ่านโครงการเรียนรู้ทางไกลของคณะรัฐกิจและการระหว่างประเทศที่เวอร์จิเนียเทค
เวสต์ยังคงชอบใช้แผนที่กระดาษแทนระบบติดตาม โดยกล่าวว่าเธอยังเชื่อในสมองของเธอเหนือสิ่งอื่นใด เธอกล่าวว่า "ฉันเป็นคนจำพวกลงมือทำ ถ้าฉันมองเห็นถนนและเห็นว่ามันเลี้ยวตรงไหนและไปตรงไหน ฉันแน่ใจกว่า"
เอลเลน เบอร์สติน
เอลเลน เบอร์สติน (Ellen Burstyn, ชื่อเกิด เอ็ดนา เร กิลลูลี (Edna Rae Gillooly); เกิด 7 ธันวาคม ค.ศ. 1932) เป็นนักแสดงชาวอเมริกัน ผู้ได้รับรางวัลมากมาย รวมถึงรางวัลออสการ์, รางวัลลูกโลกทองคำ, รางวัลแบฟตา, รางวัลโทนี และรางวัลไพรม์ไทม์เอมมี ทำให้เธอเป็นหนึ่งในนักแสดงเพียงไม่กี่คนที่ได้รับ "สามมงกุฎแห่งการแสดง"
เบอร์สตินเกิดในเมืองดีทรอยต์ รัฐมิชิแกน เธอลาออกจากโรงเรียนและทำงานเป็นนักเต้นประกอบและนางแบบ เมื่ออายุ 24 ปี เธอเริ่มงานแสดงครั้งแรกบนละครบรอดเวย์ในปี 1957 และในไม่ช้าก็เริ่มปรากฏอยู่ในรายการโทรทัศน์ ก่อนเริ่มมีชื่อเสียงในอีกหลายปีต่อมาด้วยบทที่ได้รับคำยกย่องในเรื่อง กิเลสมนุษย์ (1971) ซึ่งทำให้เธอได้รับการเสนอชื่อเข้าชิงรางวัลออสการ์ สาขานักแสดงสมทบหญิงยอดเยี่ยม การแสดงถัดมาในเรื่อง หมอผี เอ็กซอร์ซิสต์ (1973) ยังทำให้เธอได้รับการเสนอชื่อเข้าชิงรางวัลออสการ์ สาขานักแสดงนำหญิงยอดเยี่ยม ภาพยนตร์ยังคงได้รับความนิยมและสื่อสิ่งพิมพ์หลายฉบับยกให้เป็นหนึ่งในภาพยนตร์สยองขวัญที่ยอดเยี่ยมที่สุดตลอดกาล จากนั้นได้แสดงภาพยนตร์เรื่อง อลิซจะไม่ทน (1974) ของมาร์ติน สกอร์เซซี ซึ่งทำให้เธอคว้ารางวัลออสการ์ สาขานักแสดงนำหญิงยอดเยี่ยม ในปี 1975 เธอได้รับรางวัลโทนีสำหรับบทบาทของเธอในเรื่อง Same Time, Next Year การแสดงของเธอในภาพยนตร์ฉบับดัดแปลงปี 1978 ยังทำให้เธอได้รับรางวัลลูกโลกทองคำด้วย
เบอร์สตินปรากฏอยู่ในภาพยนตร์โทรทัศน์หลายเรื่องและได้รับการยอมรับมากขึ้นจากการแสดงในเรื่อง Resurrection (1980), ถักทอสายใยรัก (1995) และ บทสวดแด่วัน...ที่ฝันสลาย (2000) ซึ่งทำให้เธอถูกเสนอชื่อเข้าชิงรางวัลออสการ์และรางวัลสมาคมนักแสดงภาพยนตร์และโทรทัศน์อีกครั้ง ในคริสต์ทศวรรษ 2010 เธอปรากฏอยู่ในซีรีส์ทางโทรทัศน์แนวดรามาการเมืองเรื่อง Political Animals และ เกมอำนาจ ซึ่งทั้งสองเรื่องนี้ทำให้เธอถูกเสนอชื่อเข้าชิงรางวัลเอ็มมี ตั้งแต่ปี 2000 เธอดำรงตำแหน่งเป็นประธานร่วมของแอกเตอร์สตูดิโอซึ่งเป็นโรงเรียนสอนการแสดงในนิวยอร์กซิตี ในปี 2013 เธอได้รับการบรรจุชื่ออยู่บนหอเกียรติยศโรงละครอเมริกันสำหรับผลงานของเธอบนละครเวที
เรวัด
เรวัด (Ревад) เป็นหมู่บ้านในแคว้นซุฆด์, ภาคเหนือของประเทศทาจิกิสถาน ซึ่งเป็นส่วนหนึ่งของจาโมอัตอูร์เมตันในเขตอัยนี
วาชัน (ประเทศทาจิกิสถาน)
วาชัน (Вашан) เป็นหมู่บ้านในแคว้นซุฆด์, ภาคเหนือของประเทศทาจิกิสถาน ซึ่งเป็นส่วนหนึ่งของจาโมอัตอูร์เมตันในเขตอัยนี
Syllidae
Syllidae เป็นวงศ์ของไส้เดือนทะเล (โพลีคีท) ขนาดเล็กถึงขนาดกลาง วงศ์นี้ มีความแตกต่างจากโพลีคีทอื่น ๆ โดยมีบริเวณกล้ามเนื้อของระบบทางเดินอาหารส่วนหน้าที่เรียกว่า โพรเวนตริเคิล (proventricle)
หนอนวงศ์นี้มีขนาดตั้งแต่ 2–3 มิลลิเมตร (0.08–0.12 นิ้ว) จนถึง 14 เซนติเมตร (5.5 นิ้ว) ส่วนใหญ่เป็นสิ่งมีชีวิตหน้าดินที่เปลี่ยนไปเป็นระยะเต็มวัยแบบมีเพศในทะเลเพื่อการสืบพันธุ์ (epitoke) พบได้ในทุกภูมิภาคของมหาสมุทรตั้งแต่เขตน้ำขึ้นน้ำลงไปจนถึงทะเลลึก และโดยเฉพาะมีมากในน้ำตื้น
ซิลลิดี พบได้ในแหล่งที่อยู่อาศัยหลายแหล่ง โดยเคลื่อนไหวอย่างคล่องแคล่วบนพื้นหินและพื้นทราย, ซ่อนตัวอยู่ตามรอยแยกและท่ามกลางสาหร่ายทะเล และไต่อยู่บนฟองน้ำ, ปะการัง, ไฮโดรซัว, ในหญ้าทะเล และในป่าชายเลน Syllidae เป็นผู้บริโภคที่ไม่เฉพาะเจาะจง (generalist feeder)
สายพันธุ์หนึ่งในวงศ์คือ Syllis ramosa เป็นโพลีคีทชนิดแรกที่ค้นพบว่ามีการแตกกิ่งของโครงร่างกาย
การ์ลุส วีนีซียุส
การ์ลุส วีนีซียุส อัลวิส โมไรส์ (Carlos Vinícius Alves Morais; เกิดวันที่ 25 มีนาคม ค.ศ. 1995) เป็นนักฟุตบอลชาวบราซิลที่เล่นในตำแหน่งกองหน้าให้กับทอตนัมฮอตสเปอร์ในพรีเมียร์ลีก โดยเป็นการยืมตัวจากไบฟีกา เขาได้รับรางวัลลูกบอลเงินจากการทำ 18 ประตูในปรีไมราลีกา ฤดูกาล 2019–20
ไบฟีกา
วันที่ 20 กรกฎาคม ค.ศ. 2019 การ์ลุส วีนีซียุส เซ็นสัญญา 5 ปีกับทีมชนะเลิศลีกโปรตุเกสอย่างไบฟีกาด้วยค่าตัว 17 ล้านยูโร และมีค่าปล่อยตัวถึง 100 ล้านยูโร เขาทำประตูในนัดแรกที่ได้ลงเล่นให้กับสโมสร ช่วยให้ทีมเอาชนะ Paços de Ferreira ไปได้ถึง 5–0 เมื่อวันที่ 10 สิงหาคม
วันที่ 30 พฤศจิกายน ค.ศ. 2019 การ์ลุส วีนีซียุส ทำแฮตทริกช่วยให้ทีมเปิดบ้านเอาชนะ Marítimo ไปได้ 4–0 ตลอดฤดูกาล เขายิง 12 ประตูจากการลงเล่น 16 นัดจากทุกรายการ
ทอตนัมฮอตสเปอร์ (ยืม)
วันที่ 2 ตุลาคม ค.ศ. 2020 สโมสรอังกฤษอย่างทอตนัมฮอตสเปอร์ประกาศว่าได้ยืมตัวการ์ลุส วีนีซียุส จากไบฟีกาด้วยค่าตัว 3 ล้านยูโร เขาลงเล่นนัดแรกให้กับสโมสรเมื่อวันที่ 22 ตุลาคม ในรายการยูฟ่ายูโรปาลีกที่เปิดบ้านเอาชนะลัสค์จากออสเตรียไปได้ 3–0 โดยในนัดนั้นเขาทำ 2 แอสซิสต์ เขาทำประตูแรกให้กับสโมสรเมื่อวันที่ 26 พฤศจิกายน ในยูฟ่ายูโรปาลีกที่เอาชนะลูโดโกเรตส์รัซกราดจากบัลแกเรียไปได้ 4–0 โดยในนัดนั้น เขาทำ 2 ประตู ต่อมาในวันที่ 10 มกราคม ค.ศ. 2021 วีนีซียุสทำแฮตทริกตั้งแต่ครึ่งแรก ช่วยให้ทีมบุกเอาชนะมารีน 5–0 ในเอฟเอคัพ รอบที่ 3
เกียรติประวัติ
ไบฟีกา
รางวัลส่วนตัว
ลิพชตัท
ลิพชตัท (Lippstadt) เป็นเมืองชนบทในรัฐนอร์ทไรน์-เว็สท์ฟาเลิน ประเทศเยอรมนี ตั้งอยู่ทางตะวันออกของนครดอร์ทมุนท์ราวหกสิบกิโลเมตร ตั้งอยู่ในแอ่งเขาลิพเพอ ใจกลางเมืองมีแม่น้ำลิพเพอไหลผ่าน ปัจจุบันมีประชากรราวหกหมื่นเจ็ดพันคน
ลิพชตัทก่อตั้งเมื่อค.ศ. 1168 โดยแบร์นฮาร์ทที่ 2 แห่งลิพเพอ ในต้นคริสตศตวรรษที่ 13 ลิพชตัทมีประชากรราว 2,700 คน ในค.ศ. 1523 ลิพชตัทจัดตั้งพันธมิตรการป้องกันทางทหารร่วมกับเมืองอื่นอย่างออสนาบรึค, ดอร์ทมุนท์, เซิสท์ และมึนส์เทอร์
โทโนโช (จังหวัดคางาวะ)
โทโนโช (土庄町 (Tonoshō-chō)) เป็นเมืองที่ตั้งอยู่ในอำเภอโชซุ จังหวัดคางาวะ ประเทศญี่ปุ่น ตั้งอยู่บนเกาะโชโดชิมะในทะเลในเซโตะ อาณาเขตของเมืองนี้จะรวมไปถึงเกาะเบ็นเต็น เกาะนากาโยะ และเกาะโอโยะ
ณ วันที่ 1 กุมภาพันธ์ 2012 โทโนโชมีประชากรประมาณ 14,810 คน 6,222 ครัวเรือน ความหนาแน่นประชากร 199.11 คนต่อตารางกิโลเมตร และมีพื้นที่ทั้งหมด 74.38 ตารางกิโลเมตร
เมืองนี้เป็นที่รู้จักกันอย่างแพร่หลายจากการที่เป็นสถานที่ในมังงะและอนิเมะเรื่อง แกล้งนัก รักนะรู้ยัง รวมถึงเป็นบ้านเกิดของผู้เขียนมังงะเรื่องนี้อีกด้วย
มิสเตอร์ซูปราเนชันแนลไทยแลนด์ 2021
มิสเตอร์ซูปราเนชันแนลไทยแลนด์ 2021 ถือได้ว่าเป็นการประกวดมิสเตอร์ซูปราเนชันแนลไทยแลนด์ 2021 ที่ถูกจัดขึ้นเป็นครั้งที่ 5 การประกวดรอบตัดสินออดิชั่น ออนไลน์ โดยผู้สมัครที่ผ่านการคัดเลือกเบื้องต้นจากรูปภาพ กองประกวดฯ จะนัดสัมภาษณ์ LIVE ทาง facebook เพื่อคัดหนุ่มหล่อที่พร้อมที่สุดเพียง 1 เดียว รับตำแหน่ง มิสเตอร์ซูปราเนชันแนลไทยแลนด์ 2021
ผู้เข้าประกวด
ชนะเลิศ
ผู้ที่ผ่านรอบคัดเลือกเข้าสู่รอบ 5 คนสุดท้ายของการประกวดมิสเตอร์ซูปราเนชันแนลไทยแลนด์ 2021 มีรายชื่อดังต่อไปนี้:
ชนกนันท์ รวมทรัพย์
ชนกนันท์ รวมทรัพย์ เป็นนักเคลื่อนไหวชาวไทยที่สนับสนุนประชาธิปไตยเธอเคยเป็นโฆษกขบวนการประชาธิปไตยใหม่และสมาชิกกลุ่มประชาคมจุฬาเพื่อประชาชน เธอลี้ภัยทางการเมืองที่ประเทศเกาหลีใต้ หลังรัฐบาลไทยแจ้งความดำเนินคดีในข้อหาวิจารณ์พระมหากษัตริย์โดยการแบ่งปันบทความเกี่ยวกับพระมหากษัตริย์องค์ใหม่ของประเทศให้กับบีบีซี ปัจจุบันเธออาศัยที่มัลเมอและเรียนปริญญาโทที่มหาวิทยาลัยมัลเมอ ประเทศสวีเดน
รอยเตอร์สรายงานว่า "บทความของบีบีซี ถูกเผยแพร่ไปไม่นานหลังจากพระบาทสมเด็จพระวชิรเกล้าเจ้าอยู่หัวเถลิงราชสมบัติในเดือนธันวาคม พ.ศ. 2559 หลังจากพระราชบิดา พระบาทสมเด็จพระมหาภูมิพลอดุลยเดชมหาราช บรมนาถบพิตรสวรรคตในเดือนตุลาคมด้วยพระชนมพรรษา 88 พรรษา" ขณะกำลังแบ่งปันให้กับบีบีซี เธอเขียนว่า: "ถ้าคุณกล้าเขียน ฉันก็กล้าแบ่งปัน”
ชนกนันท์ถูกตั้งข้อหาความผิดต่อองค์พระมหากษัตริย์ไทยซึ่งเป็นที่รู้จักในฐานะกฎหมายการหมิ่นประมาทที่รุนแรงที่สุดในโลก ตามกฎหมายแล้ว ผู้ที่ดูหมิ่นพระบรมวงศานุวงศ์จะถูกจำคุกสูงสุด 15 ปี จตุภัทร์ "ไผ่ ดาวดิน" นักเคลื่อนไหวอีกคนที่แบ่งปันในบทความก็ถูกจับด้วยข้อหาเดียวกัน และถูกจำคุกในจังหวัดขอนแก่น
จากผู้ใช้ที่แชร์บทความในเฟซบุ๊กมากกว่า 3,000 บัญชี ไผ่เป็นคนแรก ส่วนชนกนันท์เป็นคนที่สองที่ถูกตั้งข้อหาเดียวกัน วันที่ 14 ตุลาคม ปี 2563 เธอจัดประท้วงที่สถานเอกอัครราชฑูตไทย ณ กรุงโซล ประเทศเกาหลีใต้
คิม ซ็อน-โฮ
2009–2016: งานละคร
หลังจากจบการศึกษาระดับมัธยมศึกษาตอนปลาย คิม ซ็อน-โฮ ได้ศึกษาต่อที่สถาบันศิลปะโซล ขณะอยู่ในวิทยาลัย เขาเข้าร่วมกลุ่มละครและเริ่มแสดงละคร บทบาทการแสดงบนเวทีครั้งแรกของเขาคือ New Boeing Boeing ต่อมาเขาได้แสดงละครด้วยบทบาทที่เข้มกว่าและได้รับการยอมรับมากขึ้นในผลงาน เช่น True West และ Kiss of the Spider Woman ในปี ค.ศ. 2015 และ Closer ในปี ค.ศ. 2016
2017–2019: เปิดตัวทางโทรทัศน์
จุดเริ่มต้นการแสดงละครโทรทัศน์ของคิม ซ็อน-โฮ คือเรื่อง กูดเมเนเจอร์ ในปี ค.ศ. 2017 ออกอากาศทางช่องเคบีเอส2 ต่อมาได้รับบทสมทบในเรื่อง Strongest Deliveryman เรื่องถัดมาคือ Two Cops ซึ่งทำให้เขาได้รับสองรางวัลในงานประกาศรางวัล 2017 MBC Drama Awards นอกจากนี้เขายังได้ร่วมแสดงในละครประวัติศาสตร์ รัก 100 วันของฉันและองค์ชาย ซึ่งกลายเป็นหนึ่งในละครที่ติดอันดับเรตติงสูงสุดในประวัติศาสตร์เคเบิลทีวีเกาหลี ในเดือนกันยายน ค.ศ. 2018 เขาได้เซ็นสัญญานักแสดงภายใต้สังกัดซอลต์เอนเตอร์เทนเมนต์ ในปี ค.ศ. 2019 คิม ซ็อน-โฮได้แสดงในละครเรื่อง เกสต์เฮาส์ป่วน ก๊วนไวกีกิ 2 ในเดือนตุลาคมปีเดียวกัน เขาได้แสดงละครแนวสืบสวนอาชญากรรมของช่องทีวีเอ็นในเรื่อง Catch the Ghost พร้อมกับนักแสดงหญิง มุน กึน-ย็อง
2020–ปัจจุบัน: ความก้าวหน้า ความสำเร็จ
คิม ซ็อน-โฮ ได้รับบทฮัน จี-พย็อง ในละครช่องทีวีเอ็นเรื่อง สตาร์ทอัพ ทำให้เขารับรางวัลนักแสดงสมทบละครโทรทัศน์ยอดเยี่ยม ในระหว่างการออกอากาศละครสตาร์ทอัพ เขาติดอันดับดัชนีความมีชื่อเสียงของแบรนด์รายเดือน จัดโดยสถาบันวิจัยธุรกิจเกาหลี และได้รับความนิยมเพิ่มขึ้นทั้งในประเทศและต่างประเทศ ต่อมาเขาได้ร่วมมือกับ Epitone Project เพื่อปล่อยซิงเกิลเพลง "Reason" ในเดือนพฤษภาคม ซึ่งเขามีส่วนทั้งในการร้องและเขียนเพลง ในเดือนสิงหาคมที่เขาได้ร่วมแสดงในละครช่องทีวีเอ็นเรื่อง โฮมทาวน์ ชะชะช่า ซึ่งร่วมแสดงกับชิน มิน-อา
จามาล มูซีอาลา
มูซีอาลา เกิดที่เยอรมนี บิดาเป็นชาวไนจีเรีย มารดาเป็นชาวเยอรมัน มูซีอาลาเติบโตในอังกฤษ และเคยลงเล่นให้กับทีมชาติอังกฤษชุดเยาวชน ในเดือนกุมภาพันธ์ ค.ศ. 2021 เขายืนยันว่าจะเล่นให้กับทีมชาติเยอรมนีชุดใหญ่
ชีวิตช่วงต้น
มูซีอาลาเกิดที่ชตุทท์การ์ทในเยอรมนี เขาอาศัยที่ฟุลดาจนถึงอายุ 7 ปี ก่อนที่จะย้ายไปอาศัยที่อังกฤษกับแม่ของเขา ดังนั้นเขาจึงใช้ชีวิตวัยเด็กส่วนใหญ่ที่อังกฤษ เขาศึกษาในระดับประถมศึกษาที่โรงเรียนคอร์ปัสคริสตีที่นิวมัลเดน ต่อมาในระดับมัธยมศึกษา เขาศึกษาที่โรงเรียนวิตกิฟต์ในครอยดอน เขาอยู่ในทีมเยาวชนของเชลซีในช่วงเวลาส่วนใหญ่ของวัยเด็ก
สโมสรอาชีพ
ในเดือนกรกฎาคม ค.ศ. 2019 มูซีอาลาในวัย 16 ปี ออกจากเชลซีเพื่อย้ายไปร่วมทีมไบเอิร์นมิวนิก ต่อมาในวันที่ 3 มิถุนายน ค.ศ. 2020 เขาลงเล่นระดับอาชีพนัดแรกให้กับทีมสำรองของไบเอิร์นมิวนิก โดยลงเล่นเป็นตัวสำรองช่วยให้ทีมเอาชนะ Preußen Münster ไปได้ 3–2 ในลีกระดับสาม ต่อมาในวันที่ 20 มิถุนายน ค.ศ. 2020 เขาลงเล่นให้กับทีมชุดใหญ่ในบุนเดิสลีกาครั้งแรกในนัดที่พบกับไฟรบวร์ค ทำให้เขากลายเป็นผู้เล่นอายุน้อยที่สุดที่ลงเล่นให้กับไบเอิร์นในบุนเดิสลีกา ด้วยวัยเพียง 17 ปี 115 วัน ต่อมาในวันที่ 18 กันยายน ค.ศ. 2020 มูซีอาลาทำประตูแรกในบุนเดิสลีกาช่วยให้ทีมเอาชนะชัลเคอ 04 ไปได้ถึง 8–0 ทำให้เขากลายเป็นผู้เล่นอายุน้อยที่สุดที่ทำประตูให้กับไบเอิร์นด้วยวัยเพียง 17 ปี 205 วัน ทำลายสถิติเดิมของรอเก ซังตา ครูซ ที่ทำไว้เมื่ออายุ 18 ปี 12 วัน ต่อมาในวันที่ 3 พฤศจิกายน มูซีอาลาลงเล่นนัดแรกในยูฟ่าแชมเปียนส์ลีก โดยลงเล่นเป็นตัวสำรองแทนที่โทมัส มึลเลอร์ ช่วยให้ทีมบุกเอาชนะเร็ดบุลซัลทซ์บวร์ค 6–2 ต่อมาในวันที่ 1 ธันวาคม เขาลงเล่นเป็นตัวจริงในแชมเปียนส์ลีกครั้งแรก ช่วยให้ทีมบุกไปเสมอกับอัตเลติโกมาดริด 1–1 ต่อมาในวันที่ 23 กุมภาพันธ์ ค.ศ. 2021 มูซีอาลาทำประตูแรกในแชมเปียนส์ลีก ช่วยให้ทีมบุกเอาชนะลาซีโอ 4–1 ในเลกแรกของรอบ 16 ทีมสุดท้าย ทำให้เขาเป็นทั้งผู้เล่นชาวอังกฤษและเยอรมันอายุน้อยที่สุดที่ทำประตูในรายการระดับทวีปนี้
ชุดเยาวชน
มูซีอาลาเกิดที่เยอรมนี บิดาเป็นชาวไนจีเรีย มารดาเป็นชาวเยอรมนี  เขาย้ายไปอังกฤษพร้อมกับแม่ตั้งแต่ยังเด็ก และกลับสู่เยอรมนีเพื่อเข้าร่วมทีมไบเอิร์นมิวนิก มูซีอาลาซึ่งมีสิทธิ์เลือกเล่นให้กับไนจีเรียผ่านทางบิดาของเขา เลือกเล่นให้กับทีมชาติอังกฤษและเยอรมนีชุดเยาวชน
วันที่ 24 กุมภาพันธ์ ค.ศ. 2021 มูซีอาลาประกาศว่าจะเลือกเล่นในระดับชุดใหญ่ให้กับชาติบ้านเกิดของเขาอย่างเยอรมนี
สโมสร
ไบเอิร์นมิวนิก 2
ไบเอิร์นมิวนิก
ประเทศฮังการี
ฮังการี (Hungary, Magyarország มอดยอโรรฺซาก) เป็นประเทศในภูมิภาคยุโรปกลางที่ไม่มีทางออกสู่ทะเล มีอาณาเขตทิศเหนือจรดประเทศสโลวาเกีย ทิศตะวันออกจรดประเทศโรมาเนียและประเทศยูเครน ทิศใต้จรดประเทศเซอร์เบียและประเทศโครเอเชีย ทิศตะวันตกเฉียงใต้จรดประเทศสโลวีเนียและทิศตะวันตกจรดประเทศออสเตรีย ชื่อประเทศฮังการีในภาษาฮังการี แปลว่า "ประเทศของชาวม็อจยอร์" (Country of the Magyars) ประเทศฮังการีมีพื้นที่ 93,030 ตารางกิโลเมตร ซึ่งมีอาณาเขตเพียงร้อยละ 28 ของพื้นที่ราชอาณาจักรฮังการีเดิมก่อนสงครามโลกครั้งที่หนึ่ง โดยพื้นที่ปัจจุบันนับเป็นอันดับที่ 110 ของโลก โดยมีลักษณะภูมิประเทศส่วนใหญ่เป็นที่ราบในที่ราบพันโนเนีย และมีประชากร 9,919,128 คน นับเป็นอันดับที่ 90 ของโลก ประชากรส่วนใหญ่เป็นชาวม็อจยอร์ ใช้ภาษาฮังการีเป็นภาษาราชการซึ่งเป็นหนึ่งในภาษาทางการไม่กี่ภาษาของสหภาพยุโรป ที่ไม่ได้มีต้นกำเนิดเป็นกลุ่มภาษาอินโด-ยูโรเปียน ร่วมกับภาษาเอสโตเนีย ภาษาฟินแลนด์ และภาษามอลตา เมืองที่ใหญ่ที่สุดและเป็นเมืองหลวงของประเทศคือบูดาเปสต์ เมืองสำคัญอื่น ๆ ได้แก่ แดแบร็ตแซ็น แซแก็ด มิชโกลส์ เปช และ เยอร์
ดินแดนของฮังการีในปัจจุบันมีผู้เข้ามาอาศัยอย่างต่อเนื่องเป็นเวลาหลายศตวรรษ รวมถึงชาวเคลต์, โรมัน, เจอร์แมนิก, ฮัน, สลาฟตะวันตก และอาวาร์ รากฐานของรัฐฮังการีได้รับการสถาปนาขึ้นในปลายคริสต์ศตวรรษที่ 9 โดยอาร์ปาด เจ้าชายหัวหน้าเผ่าฮังการี หลังจากการพิชิตที่ราบพันโนเนีย พระเจ้าอิชต์วานที่ 1 เหลนของเขาได้ขึ้นครองราชย์ใน ค.ศ. 1000 พระองค์เปลี่ยนอาณาจักรของพระองค์เป็นอาณาจักรคริสเตียน เมื่อถึงคริสต์ศตวรรษที่ 12 ฮังการีกลายเป็นมหาอำนาจในภูมิภาค และเข้าสู่ยุครุ่งเรืองทางวัฒนธรรมและการเมืองในคริสต์ศตวรรษที่ 15 หลังจากยุทธการที่โมฮัชจ์ใน ค.ศ. 1526 บางส่วนของฮังการีถูกยึดครองโดยจักรวรรดิออตโตมัน (ค.ศ. 1541–1699) ต่อมาก็อยู่ภายใต้การปกครองของราชวงศ์ฮาพส์บวร์คในช่วงคริสต์ศตวรรษที่ 18 และต่อมาได้ร่วมกับออสเตรียก่อตั้งจักรวรรดิออสเตรีย-ฮังการีซึ่งเป็นมหาอำนาจของยุโรป
จักรวรรดิออสเตรีย-ฮังการีล่มสลายหลังสงครามโลกครั้งที่หนึ่ง และสนธิสัญญาทรียานงได้กำหนดเขตแดนของฮังการีตามที่เป็นอยู่ในปัจจุบัน ส่งผลให้สูญเสียดินแดนร้อยละ 71, ประชากรร้อยละ 58 และกลุ่มชาติพันธุ์ฮังการีร้อยละ 32  หลังจากสมัยระหว่างสงครามที่วุ่นวาย ฮังการีเข้าร่วมกับฝ่ายอักษะในสงครามโลกครั้งที่สอง โดยได้รับความเสียหายมีผู้ล้มตายจำนวนมาก  ฮังการีกลายเป็นรัฐบริวารของสหภาพโซเวียตซึ่งมีส่วนทำให้เกิดการสถาปนาสาธารณรัฐสังคมนิยมซึ่งดำรงอยู่ถึงสี่ทศวรรษ (ค.ศ. 1949 –1989 ) ประเทศนี้ได้รับความสนใจอย่างกว้างขวางในระดับสากลอันเป็นผลมาจากการปฏิวัติใน ค.ศ. 1956 และการเปิดพรมแดนด้านที่ติดกับออสเตรียใน ค.ศ. 1989 ซึ่งเร่งการล่มสลายของกลุ่มตะวันออก และในวันที่ 23 ตุลาคม ค.ศ. 1989 ฮังการีได้กลายเป็นสาธารณรัฐประชาธิปไตยระบบรัฐสภา
ในคริสต์ศตวรรษที่ 21 ฮังการีเป็นประเทศอำนาจปานกลาง และมีเศรษฐกิจที่ใหญ่ที่สุดในโลกอันดับ 57 จากการจัดอันดับราคาตลาดตามผลิตภัณฑ์มวลรวมในประเทศ และมีเศรษฐกิจที่ใหญ่ที่สุดตามภาวะเสมอภาคของอำนาจซื้อเป็นอันดับที่ 58 จาก 191 ประเทศ ซึ่งวัดโดยกองทุนการเงินระหว่างประเทศ ในฐานะผู้ดำเนินการที่สำคัญในภาคอุตสาหกรรมและเทคโนโลยีต่าง ๆ ฮังการีเป็นผู้ส่งออกรายใหญ่ที่สุดในโลกเป็นอันดับที่ 35 และผู้นำเข้าสินค้ารายใหญ่ที่สุดเป็นอันดับที่ 34 ฮังการีเป็นสมาชิกองค์การเพื่อความร่วมมือและการพัฒนาทางเศรษฐกิจที่มีรายได้สูงพร้อมกับมาตรฐานการครองชีพที่สูงมาก มีระบบหลักประกันสังคมและหลักประกันสุขภาพถ้วนหน้า รวมถึงการศึกษาระดับมหาวิทยาลัยโดยไม่เสียค่าเล่าเรียน ฮังการีมีผลการดำเนินงานที่ดีในระดับสากล โดยติดอันดับที่ 20 ในด้านคุณภาพชีวิต, อันดับที่ 24 ในดัชนีประเทศที่ดี, อันดับที่ 28 ของดัชนีการพัฒนามนุษย์ซึ่งปรับตัวเลขความไม่เท่าเทียมกันในสังคมแล้ว, อันดับที่ 32 ในดัชนีความก้าวหน้าทางสังคม, อันดับที่ 33 ในดัชนีนวัตกรรมระดับโลก และติดอันดับประเทศที่ปลอดภัยที่สุดเป็นอันดับที่ 15 ของโลก
ประเทศฮังการีเข้าร่วมสหภาพยุโรปใน ค.ศ. 2004 และเป็นส่วนหนึ่งของเขตเชงเกนตั้งแต่ ค.ศ. 2007 ฮังการีเป็นสมาชิกของสหประชาชาติ องค์การสนธิสัญญาป้องกันแอตแลนติกเหนือ องค์การการค้าโลก ธนาคารโลก ธนาคารเพื่อการลงทุนโครงสร้างพื้นฐานแห่งเอเชีย สภายุโรป กลุ่มวิแชกราด และอื่น ๆ ฮังการีเป็นที่รู้จักกันดีจากประวัติศาสตร์เชิงวัฒนธรรมอันยาวนาน โดยมีส่วนสำคัญในด้านศิลปะ ดนตรี วรรณคดี กีฬา วิทยาศาสตร์ และเทคโนโลยี ฮังการีเป็นประเทศที่ได้รับความนิยมมากที่สุดเป็นอันดับที่ 11 ในฐานะแหล่งท่องเที่ยวในยุโรป โดยดึงดูดนักท่องเที่ยวต่างชาติ 24.5 ล้านคนใน ค.ศ. 2019 และฮังการียังเป็นที่ตั้งของระบบถ้ำบ่อน้ำร้อนที่ใหญ่ที่สุดและทะเลสาบน้ำร้อนที่ใหญ่เป็นอันดับสองของโลก ทะเลสาบที่ใหญ่ที่สุดในยุโรปกลาง และทุ่งหญ้าธรรมชาติที่ใหญ่ที่สุดในยุโรป
นิรุกติศาสตร์
ในภาษาไทย คำว่า "ฮังการี" มีที่มาจากภาษาอังกฤษ (Hungary) ซึ่งมีที่มาจากภาษาละตินว่า "ฮุงการเรีย" Hungaria อักษร "ฮ" ในชื่อของประเทศฮังการี (Hungary) คาดว่าเกิดจากการชื่อเรียก ชาวฮัน ซึ่งตั้งรกรากอยู่ในแถบที่ราบพันโนเนียช่วงก่อนการล่มสลายของจักรวรรดิโรมันตะวันตก ก่อนการรุกรานของเผ่าอาวาร์ ส่วนที่เหลือของคำ มาจาคำภาษากรีกของจักรวรรดิโรมันตะวันออกว่า Oungroi (Οὔγγροι) ชื่อภาษากรีกถูกยืมมาจากคำภาษาบัลแกเรียโบราณคำว่า  ągrinŭ ซึ่งยืมมาจากคำภาษาภาษาโอกูร์ (Oghur) (ในกลุ่มภาษาเตอร์กิก) คำว่า Onogur (10 เผ่าโอกูร์) Onogur เป็นชื่อเรียกรวมของชนเผ่าที่เข้าร่วมกับสมาพันธ์ชนเผ่าบัลแกเรีย ซึ่งปกครองส่วนตะวันออกของที่ราบพันโนเนีย หลังจากการรุกรานของเผ่าอาวาร์
คำว่า "ประเทศฮังการี" ในภาษาฮังการี เรียกว่า Magyarország (อ่านว่า ม็อดยอโรร์สาก) ประกอบด้วย "ม็อจยอร์" (magyar: ชาวม็อจยอร์ หรือ ชาวฮังการี) และ "โอรสาก" (ország: ประเทศ/แผ่นดิน) ชื่อ "ม็อจยอร์" ซึ่งหมายถึงผู้คนในประเทศนั้น คำว่า magyar นำมาจากชื่อของหนึ่งในเจ็ดชนเผ่าฮังการีกึ่งเร่ร่อนที่สำคัญ คือ เผ่าม็อดแยริ (magyeri) ซึ่ง คำว่า "magy" น่าจะมาจากคำภาษาโปรโตอูกริก ว่า "mäńć" แปลว่า "คน" ซึ่งคำนี้สามารถพบได้ในชื่อเรียกตนเองของชาวแมนซี (mansi: mäńćī, mańśi, måńś) ซึ่งเป็นกลุ่มคนที่พูดภาษากลุ่มฟินโน-อูกริกในแถบเทือกเขาอูรัลของประเทศรัสเซีย (ถิ่นอาศัยเดิมของบรรพบุรุษชาวฮังการี) องค์ประกอบที่สอง  "eri " แปลว่า ผู้ชาย หรือ เชื้อสาย ซึ่งคำนี้ยังมีหลงเหลืออยู่ในภาษาฮังการีปัจจุบัน คือคำว่า 'สามี' férj ชาวฮังการี และเหลือในคำภาษามาริ (Mari) คำว่า erge 'ลูกชาย' และคำภาษาฟินแลนด์โบราณ yrkä 'ชายหนุ่ม'
แคว้นพันโนเนีย ก่อนปี ค.ศ. 895
ก่อนการพิชิตที่ราบพันโนเนียของชาวฮังการี จักรวรรดิโรมันได้ทำการพิชิตดินแดนทางตะวันตกของแม่น้ำดานูบ ระหว่าง 35 ถึง 9 ปีก่อนคริสตกาล โดยตั้งแต่ 9 ปีก่อนคริสตกาลจนถึงปลายศตวรรษที่ 4 แคว้นพันโนเนีย (Pannonia) ทางตะวันตกของที่ราบพันโนเนีย มีสถานะเป็นส่วนหนึ่งของจักรวรรดิโรมัน โดยมีการตั้งเมืองขึ้นในที่ราบพันโนเนียหลายเมือง เช่น เมืองซาวาเรีย (Savaria ปัจจุบันคือ เมืองโซมบ็อตแฮลย์ Szombathely ทางตะวันตกของฮังการี) และเมืองอาควินคุม (Aquincum ปัจจุบันคือ เมืองโอบูดอ Óbuda ฝั่งตะวันตกตอนเหนือในอาณาเขตของกรุงบูดาเปสต์) หลังจากการล่มสลายของจักรวรรดิโรมันตะวันตกจากปัญหาภายในและการรุกรานของอนารยชน ในคริสต์ศตวรรษที่ 5 มีชนเผ่าจากยุโรปตะวันออกจำนวนมากเข้ามาในยุโรปกลางโดยเริ่มต้นด้วยกลุ่มชาวฮัน ได้ทำการโจมตียึดครองยุโรปตะวันออก ตั้งเป็นอาณาจักรฮันนิก ผู้ปกครองที่มีอำนาจที่สุดของอาณาจักรฮันนิก คือ อัตติลาเดอะฮัน (ค.ศ. 434–453) ซึ่งต่อมาได้มีการสลายตัวไป หลังจากการสลายตัวของอาณาจักรฮันนิก ชาวเกปิดส์ (Gepids) ซึ่งเป็นชนเผ่าเยอรมันดั้งเดิมทางตะวันออกซึ่งถูกพวกฮันส์ยึดครองได้ก่อตั้งอาณาจักรของตนเองขึ้นในที่ราบพันโนเนีย กลุ่มอื่น ๆ ที่มาถึงแอ่งคาร์เพเทียนในช่วงการอพยพ ได้แก่ ชาวก็อธ แวนดัล ลอมบาร์ด และ ชาวสลาฟ ในช่วงทศวรรษที่ 560 ชาวอาวาร์ได้ก่อตั้งจักรวรรดิข่านอาวาร์ ซึ่งเป็นรัฐที่รักษาอำนาจสูงสุดในภูมิภาคนี้มานานกว่าสองศตวรรษ ชาวแฟรงค์ภายใต้กษัตริย์ชาร์เลอมาญเอาชนะเผ่าอาวาร์ลงได้ในสมรภูมิรบ ช่วงทศวรรษที่ 790 ทำให้เผ่าอาวาร์ถอนตัวออกจากยุโรปกลาง ในช่วงกลางศตวรรษที่ 9 อาณาเขตของทะเลสาบบอลอโตนได้รับการจัดตั้งขึ้นเป็น  อาณาจักรชายแดนพันโนเนียของอาณาจักรแฟรงค์ (Frankish March of Pannonia) ส่วนด้านตะวันออกของแม่น้ำดานูบถูกยึดครองโดยจักรวรรดิบัลแกเรียแห่งแรก โดยพวกบัลแกเรียเข้ายึดการปกครองของชนเผ่าสลาฟในท้องถิ่นและเผ่าอาวาร์ที่หลงเหลืออยู่
การบุกทวีปยุโรป และการพิชิตที่ราบพันโนเนียของชาวฮังการี ค.ศ. 895 - ค.ศ. 972
ชาวฮังการี หรือ ชาวม็อจยอร์ ที่รวมเป็นหนึ่งเดียว ภายใต้การนำของหัวหน้าเผ่า นามว่า อาร์พาด (Árpád) ผู้สืบเชื้อสายตามประเพณีของอัตติลาเดอะฮัน (Attila) ได้ทำการพิชิตที่ราบพันโนเนีย (Honfoglalás ฮงโฟ้กลอลาช) ตั้งรกรากอยู่ในที่ราบพันโนเนีย เริ่มตั้งแต่ปี 895 ในรูปแบบสหพันธ์ชนเผ่าที่เป็นปึกแผ่น (Törzsszövetség)
ตามทฤษฎี Finno-Ugrian เผ่าฮังการีมีต้นกำเนิดมาจากประชากรที่พูดภาษาฟินโน-อูราลิก (Finnugor nyelv)โบราณซึ่งเดิมเคยอาศัยอยู่ในพื้นที่ป่าระหว่างแม่น้ำโวลก้าและเทือกเขาอูราลตอนใต้ ในแถบไซบีเรีย (ปัจจุบันอยู่ในประเทศรัสเซีย) โดยในปี ค.ศ. 830 ชาวม็อจยอร์ได้ตั้งถิ่นฐานอยู่แถบตอนเหนือของทะเลดำ